ඖෂධ නියාමන ලොක්කන් ගැන අල්ලස් පැමිණිලි
බාල ඖෂධ වංචාවලට සම්බන්ධ ඖෂධ නියාමන අධිකාරියේ හිටපු විධායක අධ්යක්ෂ විජිත් ගුණසේකර මහතා සහ එහි අධ්යක්ෂ මණ්ඩලයේ නියෝජනය කළ මහාචාර්ය එස් ඩී ජයරත්න නීතිඥ මනොජ් ගමගේ ඇතුළු අධ්යක්ෂක මණ්ඩල සාමාජිකයන්ගේ වත්කම් සම්බන්ධව පුළුල් විමර්ශනයක් කොට තමන් විසින් ලබා දෙන තොරතුරු මත පදනම්ව ඔවුන් සම්බන්ධව නීතිය ක්රියාත්මක කරන ලෙස ඉල්ලා මගේ රට සිවිල් සංවිධාන ව්යාපාරය පසුගිය දා අල්ලස් කොමිසම වෙත පැමිණිල්ලක් භාර දුන්නේය එකී අධ්යක්ෂක මණ්ඩල සාමාජිකයන් විසින් පරිහරණය කළ වාහන මිලදී ගත් දේපළ නිවාස ඇතුළු ඔවුන් විසින් පවත්වාගෙන ගිය සුඛෝපභෝගී ජීවිතය සම්බන්ධයෙන් තොරතුරු මෙහිදී අල්ලස් කොමිසමට භාරදීමට මගේ රට සිවිල් සංවිධාන ව්යාපාරයේ සභාපති සංජය මහවත්ත මහතා කටයුතු කොට ඇත හැකි ඉක්මනින් මේ සම්බන්ධව විමර්ශනයක් සිදුකරන ලෙස අල්ලස් කොමිසමෙන් ඔවුන් ඉල්ලා ඇත ලලිත් චාමින්ද